Limp Bizkit

Η Αρχή (1994-1996)

Η αρχή έγινε όταν ο Φρεντ, πέρα το ότι ήθελε να ασχοληθεί με τα τατουάζ και έπαιζε μουσική σε μικρά συγκροτήματα, ήθελε να φτιάξει και ένα δικό του μουσικό συγκρότημα που να έχει μια μίξη από μουσική ροκ και μουσική χιπ χοπ. Ο Φρεντ είχε περάσει από τρία συγκροτήματα: Split 26, 10 Foot Shindig και Malachi Sage, η οποία πήγαινε από το κακό στο χειρότερο. Στην Malachi Sage, ήταν και ο μπασίστας Σαμ Ρίβερς όπου ο Ντερστ του πρότεινε το εξής: "Πρέπει να βγούμε από αυτήν την μπάντα, και να αρχίσουμε μια δικιά μας που να έχει τα εξής: ραπάρισμα και ροκάρισμα." Ο Σαμ δέχτηκε και το μόνο που έμενε ήταν η θέση του ντράμερ. Ο Φρεντ στάθηκε τυχερός, καθώς ο φίλος του Σαμ έχει έναν ξάδελφο, που σπούδαζε στο πανεπιστήμιο και συμμετείχε στο συγκρότημα του σχολείου, παίζοντας ντραμς. Ο ξάδελφός του, ήταν ο Τζον Όττο ο οποίος και αυτός δέχτηκε να μπει στο συγκρότημα. Και οι τρεις είχαν φτιάξει κιόλας τρία τραγούδια, ενώ το 1995 στο συγκρότημα είχε μπει και ο Γουές Μπόρλαντ, στην θέση του κιθαρίστα.
Το όνομα που έδωσαν στην μπάντα ήταν Limp Bizkit, από την λέξη "limp biscuit", και τότε έγινε η αρχή του συγκροτήματος. Αρχικά, το συγκρότημα πήγαινε και τραγουδούσε σε διάφορα σημεία της Φλόριντα, ωστόσο ο Φρεντ εκμεταλλεύτηκε το τραγούδι του Τζορτζ Μάικλ το "Faith", μετατρέποντας το σε ροκ και πανκ τραγούδι. Μάλιστα, από τότε ο Γουές να κάνει διάφορες μεταμφιέσεις, κάνοντας το συγκρότημα να ξεχωρίζει. Επίσης, οι Limp Bizkit και οι KoRn συνεργάστηκαν, δημιουργώντας τα τραγούδια "Pollution", "Stuck" και "Counterfeit". Όταν οι LB και KoRn χωρίστηκαν, είχαν το δικαίωμα να τα χρησιμοποιήσουν στον πρώτο τους δίσκο. Το 1996, μπαίνει και το τελευταίο μέλος της LB, ο DJ Lethal, πρώην μέλος της House of Pain.

Three Dollar Bill, Yall$ (1997-1998)

Μετά τον χωρισμό των LB με τους KoRn, το συγκρότημα του Φρεντ υπέγραψε συμβόλαιο με την δισκογραφική εταιρία "Mojo", όμως λόγω κάποιων διαφωνιών, η συνεργασία τους σταμάτησε αρκετά σύντομα. Λίγο καιρό μετά, κατάφερε να έρθει σε συμφωνία με την θυγατρική δισκογραφία της Interscope, Flip όπου εκεί, όλες οι συμφωνίες ήταν αποδεκτές. Το συγκρότημα συνεργάστηκε με τον Ρος Ρόμπινσον, και ο Φρεντ ως πρώτο τραγούδι επέλεξε το "Sour", το οποίο αφορά την προσωπική ζωή του Φρεντ. Επίσης, χάρη στον Ρόμπινσον, έβγαλαν ένα ακόμα τραγούδι το "Everything".
Δεν μπορούσε να λείψει και το τραγούδι "Faith", αφού ο Φρεντ τόσο καιρό έγραφε τους στίχους του τραγουδιού. Ο Ρόμπινσον τους πρότεινε να μην το βάλουν στον δίσκο τους, αφού θα υπάρξουν παρεξηγήσεις με τον τραγουδιστή Τζορτζ Μάικλ. Αυτό δεν εμπόδισε το συγκρότημα, και έτσι χάρη στον DJ Lethal που διαχειρίστηκε το τραγούδι σωστά, μπήκε στον δίσκο τους. Άλλο ένα τραγούδι που πρόσθεσαν, ήταν το "Nobody Loves Me".
Το όνομα του πρώτου τους δίσκου προήλθε από την πρόταση "queer a three dollar bill" και πρόσθεσαν την λέξη "Y'all" που είναι σε εν συντομία, από τη λέξη "You all". Η λέξη αυτή ακούγεται συνήθως στην πολιτεία της Φλόριντα, και το συγκρότημα έχει καταγωγή από εκεί. Έτσι το όνομα βγήκε, "Three Dollar Bill, Yall$". Χάρη σε αυτό το άλμπουμ, οι "θυμωμένοι" στίχοι του Φρεντ κατάφεραν να στρέψουν τα βλέμματα των ανθρώπων που ακούν την μουσική metal.
Η δισκογραφική εταιρία Intercope, για να μπει σε ραδιοφωνικό σταθμό του Πόρτλαντ, το τραγούδι "Counterfeit" 50 φορές, πλήρωσαν 5.000 δολάρια. Στις 1 Ιουλίου του 1997, βγαίνει το άλμπουμ το οποίο δέχτηκε καλές κριτικές και περισσότερο από την Allmusic. Μετά το άλμπουμ, το συγκρότημα συμμετείχε στο "Wraped Tour" μαζί με τους Pennywise, Mighty Mighty Bosstones, Sick of It All, Lagwagon και Blink-182. Μάλιστα, ένα βράδυ όταν είχαν φτάσει στην Καμπότζη, όπου είχαν πάει σε κλαμπ και έλεγαν τα τραγούδια τους. Από τότε, το ανδρικό και το γυναικείο κοινό αγάπησε τους Limp Bizkit περισσότερο. Συνέχιζαν τα tour με γνωστούς καλλιτέχνες όπως ο Ozzy Ozbourne και η γυναίκα του (στο OzzFest), ενώ συνέχισαν και με λιγότερο γνωστούς καλλιτέχνες, τους Snot.
Πέρα από τα tour, όταν ο Τζορτζ Μάικλ έμαθε πως το τραγούδι του, το "Faith" το είχαν "αντιγράψει" και οι Limp Bizkit είπε πως το μίσησε και ο Γουές Μπόρλαντ απάντησε λέγοντας: "Μας μισείς επειδή το φτιάξαμε καλύτερα."

Significant Other (1999-2000)

Μετά την επιτυχία του τραγουδιού "Faith", οι LB αποφάσισαν να φτιάξουν και άλλο ένα άλμπουμ μόνο που τα τραγούδια τους θα είναι 100% από αυτούς. Το πρώτο τους τραγούδι, ήταν με συνεργάτη τον Method Man στο "N 2 Gether Now", ενώ είχε συνεργαστεί και με τον Eminem σε ένα ακόμα με τίτλο "Turn Me Loose" αλλά βγήκε την τελευταία στιγμή, λόγω διαφωνιών. Το "Significant Other" πρωτοδημοσιεύτηκε στο περιοδικό Spin.